
— — — ,  quiz  sint  morbo,  mortique,  necesse  *st 
Multa  volare  ;  ea  cum  casu  sunt  forte  coorta. 

Et  pertUparunt  coslum,  jit  morbidus  Aer. 

Atque  ea  vis  omnis  Morborum,  pestilitasque. 

Aut  extrinsecus,  ut  nubes  nebulaque  superne 
Per  calum  veniunt,  aut  ipsasape  coorta 
De  terra  surgunt,  ubi  putrorem  humida  nacta  *st, 
Intempestivis  Pluviisque,  et  Solibus  icta» 

Nonne  vides  etiam  cali  novitate,  et  aquarum 
Tentari,  procul  a  patria  quicunque  domoque 
Adveniunt  ?  ideo  quia  longe  discrepat  Aer, 

Lucret,  lib.  vi. 

qu<B  sint  morhOf  mortiquCi  necesse  ^st 
Multa  volare  ;  ea  cum  casu  sunt  forte  coorta^ 

Et  pertHj^arunt  ccelum,  fit  morbidus  Aer. 

Atque  ea  vis  omnis  Morborum,  pestilitasque. 

Aut  extrinsecus,  ut  nubes  nebulceque  superne 
E  er  cfdum  veniunt,  aut  ipseLsape  coorta 
De  terra  surgunt,  ubi  putrorem  humida  nacta  *st. 
Intempestivis  Pluviisque,  et  Solibus  icta» 

Konne  vides  etiam  ccdi  novitate,  et  aquarum 
lentari,  procul  a  patria  quicunque  domoque 
Adveniunt  ?  ideo  quia  longe  discrepat  Aer, 

Lucret,  lib.  vi. 


I 


Digitized  by  the  Internet  Archive 


in  2020  with  fiinding  from 

v,'-.  '  ••  ,  ;/  V  : 

Wellcome  Library 


V  :  .'-.xs,  . 


https://archive.org/details/b31957560 


TENTAMEN  INAUGURATE 

DE 

FEBRE  FLAVA. 


AUCTORE,  JOANNE  RICHARDSON. 


Febris  Flava  in  quibusdam  locis  Tropicos 
interjacentibus,  fere  assidue,  saevit ;  tempes¬ 
tate  serena,  aestuante,  et  in  oris  maritimis, 
pagisque  lacustribus,  et  palustribus  maximi 
grassansi 

.  Advenis  ex  tractibus  frigidioribus  nuper 
appulsis,  magis  incubat,  junioribus  precipue 
robustis,  crassis,  plenitudine  sanguinis  onera¬ 
tis,  ebriosis,  voluptati  obsequentibus,  sub  sole 
laborantibus,  aut  noctu  rore  algido  refrigeran¬ 
tibus» 

Tenuiores  vitam  tranquillam  et  bene  tem¬ 
peratam  degentes,  mulieres,  et  pueri,  ei  minus 
obnoxii  sunt ;  dum  indigenae,  Aethiopes,  et 
coloni  diu  istic  habitantes,  fere  immunes  fiunt. 

Mensibus  Augusto,  Septembre,  et  Octobre, 
maximi  haec  febris  oboritur,  et  hyeme,  quo 
tempore,  venti  gelidi,  procellosi,  oris  hyper- 
boreis  Americae  nascentes,  flant  usque  ad  in¬ 
sulam  Cubam  et  ultra,  plerumque  reprimitur”^ 
sed  si  forte,  aestate  praegravis  esset,  per  totum 
aniium  incedit.  Annos  quoque  alios  aliis 
longe  magis  infestat.  Ita,  Vera  Cruce,  inter 
annos  octo  annum  1794  antecedentes,  febris 
flava  nullum  oppressit,  etsi,  concursus  magnus 
peregrinorum  factus  est,  et  liberum  commer¬ 
cium  cum  Cuba  et  insulis  aliis  Indiae  Occiden¬ 
talis,  tunc  hac  febre  vexatis,  habitum  fuit.* 
Tradunt,  atmosph^ram  mutationes  quasdam. 


*  Vide  Political  Essay  on  New  Spaiii  by  A.  Humboldt, 
translated  by  John  Black.  London,  1811.  Vol.  ii.  p.  174-. 

in  stato  cursu  annorum,  subire,  quibus  hanc 
diversitatem  salubritatis  tribuunt ;  sed  adhuc, 
de  hac  re,  conjectura  tantum  ducitur,  nemo 
enim  naturam  harum  mutationum  aperuit. 

Pestilitas  et  magna  clades  bestiarum  ante- , 
cedunt  aut  comitantur  nonnullos  epidemicos/ 

Plerumque,  in  India  Occidentali,  febris  fla¬ 
va  epidemice  grassatur,  cum  multi  plagge  in¬ 
sueti,  tempestate  insalubri,  ad  terram  appulsi 
essent ;  et  loci  nonnulli  ca3teroquin  insalubres, ; 
vastationis  tamen  hujus  morbi  expertes  sunt, 
quoniam  alienigenis  invisitati.  In  Hispania 
Nova  notatur,  ut,  monticolae  e  sedibus  algosis 
ad  oras  exustas  descendentes,  quam  Europaei 
etiam,  celerius  hac  febre  percelluntur,  gravi- 
usque  conflictantur.^ 


*  Vide  Dissertation  sur  la  Fievre  Jaune,  par  Jean  De- 
veze.  Paris,  An.  xij,  p.  28. 

*  Vide  Humboldt^s  Personal  Narrative,  translated  by 
H.  M.  Williams,  vol.  ii.  p.  51. 

Habitus  corporis  Europaeorum,  qui  duos 
aut  plures  annos,  intra  Tropicos  commorati 
sunt,  ita  mutari  videtur,  ut  minus  facili  in' 
huncfmorbum  incidant,  et  si  incidant  minus ' 
graviter  laborent.  Qui  regionibus  frigidiori¬ 
bus  nati,  prim6  adventu,  febribus  fer^  conti- ; 
.  nuis  corripiuntur,  sed  postquam  aliquandiu  in 
regione  torrida  permanserunt,  remittentes  con¬ 
trahunt,  et  siquando,  diu  absentes,  in  patriam 
peregr^  reversi  fuerunt,  conversio  habitus  eti¬ 
am  ibi  aliquatenus  operatur,  nam  febris  tunc 
eos  infestans,  quamvis  contagione  typhi  revera 
exorta,  non  raro  habitum  remittentis  induit. 

Qui  mutationem  illam  subiit  assuefactus’ 
dicitur ;  attamen,  alii  affirmant  eum  pericu- 
lujn  adire,  si  in  regionem  aliam  febre  flava 
vastatam  migraverit.  Ita,  ii  Vera  Cruce  alti, 
non  istic  huic  morbo  objecti  sunt  5  pariterque 


*  Seasoned  apud  Anglos,  Creolise,  aedimate  apud  Gal¬ 
lo»'. 

indigenas  Havannse,  in  solo  natali  necnon  im¬ 
munitatem  habent :  At  incolae  Havannae  Ve¬ 
ram  Crucem  intervisentes,  aliquando,  febre 
flava  corripiuntur,  dum  indigenae  Verae  Cru¬ 
cis,  in  oppido  Havanna,  ipso  morbo  rapiun¬ 
tur.* *  Ubique  nihilo  minus,  Europaei  multo 
opportuniores  sunt  febri. 

Hic  effectus  commorationis  in  locis  vitiatis, 
in  regione  torrida,  toto  ann6,  temperie  fer^ 
aequali  gaudente,  plus  valet ;  et  non  tanti  est 
in  plagis  frigidioribus  variantibusque,  ut  patet, 
ex  civibus  Philadelphiae,  Novi  Eboraoi,  Ga¬ 
dium  et  Calpes,  catervatim  ereptis.  Aliquan¬ 
tulum  vero,  etiam  his  locis  prodest.  Nam, 
cum  febris  flava  Oppidum  Caroli  civibus  ex¬ 
hausit,  ruricolae  e  partibus  Carolinae  vicinis  ad 
urbem  venientes,  oppidanis  facilius  in  mor¬ 
bum  incidere  noti  fuerunt.*  Gadibusque, 


*  Humboidt  Oper.  Citat. 

*  Vide  Lining  on  Yellow  Fever,  Essays,  Physisal  and 
Literary.  Edinburgh.  Vol.  ii.  p.  409. 

plerique  omnes,  qui  e  Septentrione  accesse¬ 
rant,  a  febre  interempti  fuerunt ;  sed  civium 
plures  servati  sunt/  Aliisque  in  locis  obtinuit 
idem. 

Hsec,  ex  ea  facultate  venena  superandi,  quam 
consuetudo  corpori  humano  donat,  oriri  viden¬ 
tur  ;  et  cum  aliis  jam  memoratis  pertinent,  ad 
opinionem  stabiliendam  eorum,  qui  febrem 


*  ‘‘  Les  negres  y  seraient  designes  comme  ceux  que  Ia 
contagion  n’a  pu  que  tres-rarement  atteindre.” — On 
devrait  y  placer  ensuite  sur  la  meme  ligne  les  hommes 
nes  en  Amerique  et  etablis  en  Andalousie,  ou  ceux  que 
nes  en  Espagne,  avaient  habite  pendant  un  certain  temps 
quelque  partie  de  1’ Amerique.” — Les  habitans  de  FAn- 
dalousie  originaires  de  cette  Province,  manifesterent  une 
susceptibilite  plus  decidee  que  ceux  dont  je  viens  de  par¬ 
ier  ;  mais  a  leur  tour  iis  se  montrerent  constamment  privi- 
legies  en  comparaison  desEspagnols  nes  d’autres  Provinces, 
des  Fran9ais  ou  des  Italiens.  Mais  c’est  surtout  parmi  les 
hommes  du  Nord,  Anglais,  Allemands,  Prussiens,  &c.  que 
la  contagion  a  fait  des  ravages  horribles :  des  familles  en- 
tieres  ont  ete  eteintes.” — Precis  Historiqiie  de  la  Maladie 
qui  a  Regne  dans  P Andalousie^  en  1800^.  ParJ>  N,  Berthe, 
pp,  167-169. 

ilavam  fer^  a  caussis  ad  locum  spectantibus, 
generari  existimant. 

Sententiae  de  contagione  febris  flavae  mul- 
tum  discrepant.  Putant  quidam,  morbum  ex 
miasmate  paludum  originem  trahere,  et  nun¬ 
quam  contagiosum  fieri,  et  febrem  solummodo 
remittentem  biliosam  esse,  auctam  tamen,  aut 
ab  insolentia  mutati  aeris,  vel  quia  corporibus 
regioni  insuetis  alitur. 

Affirmant  alii,  contra,  eum  sola  contagione 
sustentatum,  long^que,  lat^que  fusum  esse, 
nunquam  bis  eundem  corripere,  et  a  febre  re¬ 
mittente  colore  cutis  distare  ;  porro,  contagi¬ 
um  calore  foveri,  coelo  libero  et  frigido  deleri. 

Nonnulli,  dum  eum  e  miasmate  de  terra 
surgentl  nasci  existimant,  tamen  contagiosum 
fieri  concedunt,  ex  intemperie  coeli,  aegroto¬ 
rum  stipatione,  vel  aliqua  caussa  alia.  Cum 
his  sentio,  credens  febrem  dictam  flavam  non 
aliam  esse,  quam  febrem  remittentem  regionis 
torridae  ampliorem  factam,  et  porro,  febrem 

biliosam  quae  Europam  meridionalem  autum¬ 
no  infestat,  hujus  morbi  gradum  primum  esse. 
Hae  febres  enimvero,  nullis  certis  limitibus  de¬ 
finiuntur,  quando  leviores  sunt  febres  biliosa?, 
vel  biliosEe  remittentes  dicuntur,  quando  gra¬ 
viores  et  epidemicae  evadunt  febres  flavje  vo¬ 
cantur.  In  oras  Galliae  australes  ubi  febres 
biliosae  valde  frequentes  sunt,  casus  neglecti 
non  raro  signa  omnia  febris  flavae  vehemen- 
tissimae  ostendunt  pariterque  ubi  febris  flava 
epidemice  grassatur,  casus  leniores  nulld  sig- 
n6  a  febribus  biliosis  remittentibus,  dignosci 
queant.  Febris  quae  notas  et  nomen  febris 
remittentis  biliosae  habuit,  per  plures  aestates, 
classi  nostri  Mare  Internum  naviganti  incu¬ 
buit.  In  illa  classe,  tamen,  plus  vice  simplici 
accidit,  ut  nauta  aliqua  neglectus,  symptoma- 


*  Vide  Berthe,  Oper.  Cit.  ad  pag.  122. 

Et  etiam,  Traite  de  la  fievre  jaune,  par  Louis  Valentin,  a 
Paris,  1803,  p.  140. 

tibus  febris  flavae  pathognomonicis  dictis  ob¬ 
rutus  e  medio  excesserit,  dum  convictores, 
tempore  ips6,  et  manifeste  ex  caussis  iisdem 
aegrotantes,  remediis  prompte  adhibitis,  libe¬ 
rati  sunt ;  et  signa  graviora  minimi  exsur¬ 
gentia,  febre  biliosa  leviore  laboravisse  visi 
sunt.* 


*  Ut  demonstrarem  quam  similes  ad  febrem  flavam  In¬ 
diae  Occidentalis  febres  in  hac  classe  regnantes,  fuerunt, 
excerpta  quaedam  adjeci,  ex  libello  inscripto,  “  Noticia  y 
reflexiones  acerca  la  Calentura  amarilla  que  ha  sufrido  la 
tripulacion  de  varios  buques  Ingleses  en  ei  Puerto  de  Ma- 
hon,  Por  Dr  D.  Antonio  Vilaseca  y  Auge,  &c.  1811. 

“  Entre  Ia  muchedumbre  de  todos  se  distinguian  a  pri- 
mera  vista  los  que  estaban  en  el  principio  dei  mal,  medi¬ 
ante  la  rubicundez  dei  rostro,  brillantez  de  los  ojos,  y  las 
extremidades  extendidas ;  los  demas,  6  estaban  palidos,  6 
cubiertos  de  amarillez.  Pulse  a  dos  6  tres  enfermos,  y 
ofrecieron  a  mi  tacto  un  pulso  no  muy  frequente,  algo  lleno 
y  floxo,  y  un  calor  regular,  pero  que  por  grados  aumentaba 
aquella  impression  que  los  Autores  describen  baxo  el 
nombre  de  calor  punzante  6  mordaz ;  tenian  la  lengua  hu- 
medecida  y  algo  amarilla.  Algun  enfermo  de  los  mas  ade- 
lentados  en  el  mal  estaba  con  un  gemido  continuo,  y  habia 
bastantes,  que  adolecian  de  angina.” — “  Principiaba  la  do- 
lencia  segun  relataron  los  Professores  Britannicos,  medi- 


10 


DE  FEBRE  FLAVA, 


Cert^5  argumentum  contra  identitatem  harum 
febrium  grave  foret,  si  febris  flava  neminem 
bis  vite  decursu  obsideret.  Multi  tamen  hoc 
fieri  negant,  dicentes  immunitatem  ab  impetu 
altero,  solum  iis  in  regione  torrida  commoran- 


ante  una  especie  de  temblor  accompaiiado  de  sensacion 
ligera  de  frio,  dolor  de  cabeza,  y  propension  al  vomito; 
seguia  el  mal  con  un  calor  punzante  6  mordaz,  pr^stracion 
de  fuerzas,  dolor  en  los  lomos  y  extremidades  con  aumen- 
to  dei  de  la  frente  6  cabeza,  brillantez  de  ojos,  rostro  en- 
cendido,  angina  y  vomito  efectivo  ;  adelantabase  la  escena 
con  la  ictericia,  vomito  negro,  pena  extremada  en  la  region 
dei  estomago,  y  otros  graves  siiitomas  que  sola  la  muerte 
en  algunos  ponia  fin  en  los  diversos,  y  a  yeces  prolonga- 
dos  dias  dei  mal,  dexando  los  cadaveres  amarillos,  man- 
chados  de  negro,  y  manando  liquidos  negros  y  corrompi- 
dos  por  distintos  orificios.” 

La  Junta  de  Sanidad  se  sirvio  convidarme  a  inspeci- 
onar  en  la  Islita  un  cadaver  ingles — Este  estaba  todo  cu- 
bierto  de  una  amarillez  universal,  tenia  amoratada  una 
porcion  de  la  bolsa  de  los  testiculos,  le  salia  de  la  boca  un 
poco  de  espuma  blanca ;  mandamos  que  le  volviesen  de 
espaldas,  y  en  el  atco  de  volverle,  cayo  de  su  boca  una 
cantidad  notable  de  un  liquido  negro  como  sangre  disuelta 
por  putrefacion ;  sus  espaldas  estaban  sembradas  de  man¬ 
ebas  negras,  largas,  y  estrechas.” 


DE  FEBRE  FLAVA. 


11 


tibus  propriam  esse.  Et  ferunt,  si  ii  qui  fe¬ 
brem  jam  passi  sunt,  et  dein  annos  duos  vel 
tres  in  terris  frigidioribus  permanserunt,  ad 
regionem  torridam  redeant,  iterum  impetui 
morbi  obnoxii  fiunt.  Humboldt  ait,  nullum 
periculum  ex  epidemico  alio  unquam  illis  im¬ 
minere,  qui  Vera  Cruce  habitantes  semel  mor¬ 
bum  tulerunt,  exempla  aggressionis  alterius 
perrara  esse  apud  insulas  Indise  Occidentalis, 
et  crebra  in  Provinciis  Foederatis  Americse. 
Nec  desunt  qui  eodem  ipso  epidemico,  binas 
graves  aggressiones  passi  sunt.' 

Nunc,  notas  quasdam,  qua;  febri  flavae 
propriae  dictae  sunt,  in  transitu,  attingam. 
Et  imprimis  de  vomitu  materiei  nigrae.  Hoc 


>  Pater  Labat  signis  febris,  quae  Mal  de  Siara  vocata 
fuit,  descripsis,  addit,  ‘‘  J^en  ai  ete  attaque  deux  fois  :  j’en 
fus  quitte  la  premiere,  pour  quatre  jours  de  fievre  et  de 
vomissements  de  sang  ;  mais  la  seconde  fois,  je  fus  six  ou 
sept  jours  en  danger.”  Nouveaux  voyages  aux  iles  de 
FAmerique,  par  Labat.  1  tom.  p.  74. 

Vide  Medical  Inquiries,  by  Benj.  Rush,  1793,  tom.  II. 

signum,  quamvis  apud  Hispanos  morbo  no¬ 
men  praebet,  non  semper  febr6  flava  labo¬ 
rantibus  accedit,  perraro  illis  morbd  emer¬ 
suris  obsidet.  Sanguis  ex  variis  oris  pro¬ 
rumpens,  multis  morbis  exitus  fatalis  praecur¬ 
sor  est.  In  febre  flava  tamen,  ex  congestu 
in  visceribus  abdominis,  e  ventriculo  potissi¬ 
mum  haemorrhagiae  oriuntur,  et  ita  formatur 
materies  nigra,  quse  ex  sanguine,  aliquando 
bile  commixto  constat.  Eodem  quo  pacto,  cur¬ 
su  nempe  sanguinis  naturali  impedito,  maelena 
morbum  hepatis  non  raro  comitatur. 

Pupilla  oculorum  dilatata,  epidemicis  qui¬ 
busdam  non  omnibus  attinet  :  Epidemico 
etiam  ipso,  modo  frequentius,  modo  rarius 
observatur,  e.t  temperie  coeli  aliquatenus  pen¬ 
dere  videtur,  nam  saepius  aritudine  accidere 
fertur.' 

Multum  colore  cutis  nititur.  Fingunt  enim 


’  Rush,  Jackson,  Hiliary,  Feriar  et  alii  hoc  testantuiv 

cutem  in  febre  flava  obscuram  esse,  in  biliosi 
remittente  flavedinem  nitidiorem  ostendere. 

Color  tamen  obscurus,  petechiis  perexiguis 

• 

tribuendus,  fere  sub  exitium  apparet.  Conva¬ 
lescenti  clarior  nitescit.  Et  nonnunquam  hsec 
febris  cursum  conficit,  dum  color  cutis  solitus 
permanet. 

Caussa  hunc  morbum  excitans  obscura  vel 
prorsus  ignota  est.  Constat  inter  omnes  equi¬ 
dem,  biliosam  remittentem  (speciem  ut  dixi¬ 
mus  hujus  febris  primigeniam,)  a  miasmate 
paludum  gigni,  de  naturi  tamen  hujus  mias- 
matis  parum  liquet.  Ab  ill6  saltem,  ex  quo 
febris  intermittens  oritur  aliquanto  diflerre 
credibile  est.  Nam,  illa  febris  pagos  nonnul¬ 
los  vexat,  ubi  hsec  fer^  ignota  est,  et  planfe,  ubi 
humus  minime  paludosa  est.^  Quando  pri- 


!  Bilious  remittent  fevers  are  seen  in  tlie  garrison 
every  autumn,  but  intermittents  are  extremely  rare.” 

Gilpin,  Medico-Chh'.  Transact.  tom,  5, 

nium  in  insulis  silvosis  Indiae  Occidentalis  co¬ 
loni  sedes  fixerunt,  febris  intermittens  popula- 

» 

tim  grassans,  multa  mala  iis  attulit ;  sed  post¬ 
quam  saltus  ceciderunt,  remittens  biliosa  reg¬ 
nare  incepit,  et  febris  flava  subinde  hospites 
novos  catervatim  morti  dedit ;  et  tum  inso¬ 
lenter  in  his  insulis  orta  est  intermittens/  In 
Pensylvania  quoque,  febres  biliosae  quam  olim 
frequentiores  sunt. 

Quamvis  ex  miasmate  species  hujus  febris 
levior  et  primigenia  originem  trahit,  illam  ali¬ 
quando  contagiosam  fieri,  dicere  non  temere 
est,  nam  id  saepius  evenisse  multi  auctores 
testantur.* *  Non  in  omnibus  locis  tamen  fit 


*  Intermittent  fevers  are  very  rarely  or  never  seen  in 
this  island  (Barbadoes)  now,  unless  they  are  brought 
thither  from  the  Leeward  Islands,  or  other  places  less  cul- 
tivated,  and  not  yet  cleared  of  vvoods.” — Obsermtions  on 
Yelloi»  Fever  hy  William  Hillary,  Lond»  1766,  p.  24. 

*  Natura  contagiosa  epidemicorum,  qui  Gadibus  et 
Calpe  incubuerunt,  historiis  a  Berthe  et  Pym  traditis,  tam 
perfecte  probata  est  ut  nolo  rem  verbis  plurimis  agere,  sed 


DE  FEBRE  FLAVA. 


15 


morbus  contagiosus.  Complures  medici  dili¬ 
gentes  et  solertes,  hanc  febrem  unquam  per 
regionem  torridam  contagione  vulgari,  ne¬ 
gant.  Vera  Cruce,  nunquam  apud  vulgus 
etiam,  contagiosa  existimata  est.  Medici  e 
Gallia  in  Andalusiam  hac  febre  pene  devas¬ 
tatam  delegati,  tradunt,  eam  in  locis  solis  ubi 
saevit  contagiosam  esse,  et  ab  aegrotis  ad  alios 
pagos  migrantibus  non  sociis  novis  communi¬ 
cari.*  In  Pensylvania  quoque  et  in  Carolina, 
si  quis  ex  urbibus  vitiatis  rus  translatus  sit, 
testantur,  morbum  non  ministris  aegroti  im« 
pertiri,  etiamsi  ipso  cubiculo  ejus  condormio 
entibus.^ 

abstinere  nequeo  quin  brevem  sententiam  e  priore  horum 
auctorum  excerpam. 

Le  ceremonie  (une  procession  religieuse)  eut  lieu,  et 
le  lendemain  on  compta  a  Cadix  cinq  ou  six  mille  malades 
de  plus.’^ — Berthe  Oper.  Cit»  ad  p,  69. 

’  Bally  opinion  sur  la  contagion  de  la  fievre  jaune  1810, 

p.  10. 

^  Vide  Essays,  Physical  and  Literarjq  Edinburgh,  tom, 
II.  ad  p.  408.  Ilush,  Deveze,  et  Valentin,  idem  testantur. 

Denique,  satis  probabile  est  haec  febris  vix 
unquam  peregre  importari,  sed  a  caussis  ad 
regionem  in  qu4  grassatur  spectantibus,  pri¬ 
mum  originem  trahere,  etiamsi  postea  vires 
novas  acquirens,  contagiosa  evadit  et  trucu¬ 
lenter  vagatur.  Fortasse  temperies  qumdam 
coeli,  certe  ignota  adhuc  et  obscura,  adsit 
oporteat,  quo  tempore,  qui  febre  flavd  labo¬ 
rant  contagium  spirant.  Hasc  febris  rarissi¬ 
ma  est  antequam  mercurius  gradus  septuagin¬ 
ta  quinque  thermometris  Farenhetii  ascendit. 

Foeminis  gravidis,*  famulis,  et  scortis,  fe¬ 
bris  flava  inimicior  est ;  maximeque  vero  viros 
premit.  jEtas  media  precipue  infestatur  ; 
aetas  prima,  et  senectus  minus  periclitantur. 


*  An  fluxus  mensium  faeminas  ab  aggressionibus  hujus 
morbi  securiores  conservet  i 

“  Les  femmes  qui  etaient  assez  heureuses  pour  avoir 
ieur  evacuatioH  periodique  a  cette  epoque  ont  generale- 
ment  gueri,  quoique  cet  ecoulement  eut  lieu  avant  le 
terme  ordinaire.*' — Deveze  op,  cit,  ad pag,  88. 

Ferunt  quoque,  lanios,  coriarios,  saponis  con¬ 
fectores,  candelarum  opifices,  tumulorum  fos¬ 
sores,  et  illos  qui  vicos  urbis  purgare  solent, 
ei  minus  objectos  esse.  Sed  adhuc  impar  est 
experientia,  in  hac  re,  ullam  conclusionem 
practicam  docere. 


DE  FEBRE  FLAVA  IN  CLASSE  NOS- 
TRA  GRASSANTE. 

« 

Hisce  ita  praemissis,  quod  reliquum  est, 
mihi  est  in  animo  dicere,  qualis  apparet  h^c 
febris  exitialis,  quando  afficit  nautas  nostrates 
terras  visentes,  quae  radiis  rectis  solis  calent. 

Cum  primum  navis  e  Septentrione  ad  Me¬ 
ridiem  vergit,  nautae  in  morbos  inflammatorios 
frequentes  prolabuntur.  Consistit  iis  venter, 
furunculi  per  cutem  sparguntur,  et  in  tela  cel¬ 
lulosa  patellam  amplectente  nascuntur  phleg¬ 
mones,  qui  non  raro  ad  articulum  genu  re- 

B 

pentes,  aegrum  citi  morte  rapiunt.  Augetur 
haec  propensio  ad  inflammationes,  victu  in  na¬ 
vibus  nostris  sancito.  Multum  ibi  carnis  per¬ 
salsae  consumunt,  et  haud  parum  liquoris  ar¬ 
dentis  quotidie  potant.  Naute  plerique  ju¬ 
venes  sunt,  validi,  per  intervalla  incerta  labore 
exercitati,  et  quot  noctibus,  somno  interpella¬ 
to,  sudantes  e  cubiculis  in  aerem  algidum  ab¬ 
ripiuntur. 

Ex  his  et  caussis  paribus,  maximam  simili¬ 
tudinem  habent  febres  eos  occupantes,  quo¬ 
cunque  errent,  seu  coel6  serend  Italiae  fruan- 
tur,  seu  sub  curru  nimium  propinqui  solis  aes¬ 
tuent  ;  adeoque  graviter  et  frequenter  h6c 
morbo  conflictantur,  ut  eum  la  Jievre  matelotte 
vocant  Galli. 

Quanquam  historia  sequens  speciem  febris 
flavee  vehementissimam  complectitur,  obser¬ 
vatu  dignum  est,  ut  sanguine  morbi  ingressu 
confidenter  misso,  et  regimine  antiphlogistico 
arct^  servato,  haemorrhagiae,  petechiae,  &c. 

raro  oriuntur,  et  quandoque  fato  rapitur  geger, 
tranquille  excedit.*  Medicus  navis  regiee  igi¬ 
tur,  qui  ab  ipsissimo  impetu  morbi  aegro  invi¬ 
gilat,  et  hanc  rationem  medendi  colit,  rarius 
molestissima  signa  hujus  febris  vidit. 


ORDO  NOTARUM. 

Morbus  hic  dirus,  modo  impetu  magno  et 
improviso  invadit,  summa  prostratione  virium 
incipiens,  vertigine  et  animi  deliquio :  modo 
languore,  lassitudine,  mmrore,  inquietudine, 


*  Quibus  vero  in  initio  semel  aut  ad  summum  bis  ve¬ 
nam  secui,  minuebatur  quoque  et  quidem  sat  celeriter 
pulsus,  imo  saepius  post  secundam  venaesectionem  dere¬ 
pente  concidebat,  et  primis  similes  evaserunt ;  aegri  atta¬ 
men  tanto  in  discrimine  non  videbantur  versari,  nam  peti- 
culse  in  iis  admodum  raro  visi  sunt,  nec  ullus  cui  vena  in 
principio  secta  fuit,  sanguinem  vomitu  rejecit,  neque  adeo 
celeriter  moriebantur  quam  primi.’^ — Rouppe  de  morbis 
Navigantium,  p»  307. 

et  ciborum  fastidio  obrepit.  His  nausea  al¬ 
gorque  levis  accedunt,  et  a  fervore,  pulsuque 
arteriarum  concitato  excipiuntur.  Os  rubore 
incandescit,  madentque  oculi,  ardentque,  tu- 
mentque.  Vibrant  arteriae  carotidae  tempora- 
lesque.  Dolor  capitis  immanis  invadit,  fron¬ 
tem  precipue,  et  circa  alveos  oculorum  cru¬ 
cians  ;  dorsique  dolores,  et  lumborum,  extre¬ 
mitatumque  torquent,  una  cum  maxima  anxie¬ 
tate  circa  praecordia,  et  saepe  thoracis  sensu 
constrictionis.  A  luce  quoque  sese  usque 
avertens,  os  obumbrat  aeger,  conflictaturque 
aestuatione,  noctemque  insomnis  agit.  Sitis 
urget.  Lingua  aliquando  rubra  fit  et  tumida, 
magis  frequenter  muco  albo  illinitur  ;  postea 
aut  flava  aut  fusca  et  sordida  apparet,  et  non- 
nunquam  in  stadio  ultimo  munda  videtur. 
Cutis,  morbo  ingruente,  subfrigido  sudore  ro¬ 
rescit,  cito  tamen,  calore  exardescente,  arida 
fit  et  ingrata  tactu  ;  sed  calor  quanquam  mo¬ 
lestus  raro  gradus  multos  thermometris  scan- 

dit :  morbo  progrediente,  sudor  tenuis  et  fu¬ 
gax  quandoque  erumpit,  raro  per  totum  cor¬ 
pus  diffusus.  Alvus  compressa  permanet. 
Pulsus  adest  non  admodum  velox,  plerumque 
validus,  durus,  interdum  oppressus  et  irregu¬ 
laris. 

Hasc  symptomata  frequenter  comitatur  de¬ 
lirium,  quod  aliquando  inter  initia  saevit : 
quandoque  a  morbi  tentatione  demissus  jacet 
seger,  maerore  et  timore  confectus  ac  veluti 
animum  despondens,  brevi,  sopor  prehendit 
et  maximum  periculum  imminet.  Nonnullis 
pupilla  oculorum  dilatatur. 

Saepe  morbi  decursu  accidit,  ut  pulmo,  he¬ 
par  aut  aliud  viscus  afficiatur,  et  inde  dolor 
lateris,  anhelitus  angustus,  vel  indicia  alia  pe¬ 
culiaria  gignantur. 

Citius  aut  tardius  ventriculus  plerumque  la¬ 
borat  y  et  si  affectio  hujus  visceris  citd  appa¬ 
ret,  mentis  alienatio  et  note  nonnullae  supra- 
dictae  saepe  absunt,  at  status  rerum  non  minus 

luctuosus  aut  lethalis  adest.  Increscit  nausea, 

9 

et  fit  vomitus,  primo  cibi  indigesti,  postea  bi¬ 
lis,  cujus  mox  copia  magna  secernitur,  et 
nausea  vald^  ingravescit.  Protinus  dolor  ex¬ 
urens  in  epigastrio  oritur,  pulsus  parvus,  du¬ 
rus  ac  frequentior  evadit,  vultus  acer  et  tor¬ 
vus.  Nunc  manu  in  epigastrium  pressa,  nau¬ 
sea  concitatur,  et  aut  bilis  aut  mucus  solus 
magnis  conatibus  rejicitur,  dum  liquida  etiam 
blandiora  in  ventriculum  recepta,  adeo  ango¬ 
rem  augent,  ut  bibere  respuit  aeger,  quantum¬ 
cunque  siti  cruciatus. 

E6  tempore,  dum  omnia  in  pejus  ruunt, 
saepissime  remissio,  eheu  dolosa !  contingere 
videtur.  Pulsus,  cutisque  naturales  fiunt,  aeger 
quiescit,  vigiliae  recedunt,  et  somnus  ple- 
^tumque  tenet.  Aspectu  oris  tamen  et  corpo- 
"^ris  viribus  exhausti,  multum  periculi  adesse 
videt  medicus. 

Vomitu  redeunte  porraceo,  haec  quies  bre¬ 
vis,  fallaxque  solvitur.  Jam  oculi  pallescunt, 

et  color  luteus  circa  os,  tempora,  collum,  dein 
per  totum  corpus  serpit.  Sensim  luteus  in 
fuscum  mutatur.  Sanguis  etiam  aliquando 
evomitur,  postea  flocculi,  subfusci,  membra- 
nacei,  vel  materies  nigrse^e  ventriculo  rejici¬ 
untur  5  excrementaque  talia  putridissima,  in¬ 
terdum  vero  picis  ‘liquidae  instar,  alvo  dejici¬ 
untur.  Cruor  quoque  ater  nunc  e  naribus  dis- 
tillat,  nunc  per  gingivas  percolatur,  et  per 
vultum  faedum  et  luridum  meat,  terrorem  om¬ 
nibus  incutiens.  Urinse  porro  parcae  et  atras 
redduntur,  vel  in  totum  supprimuntur. 

Jam  lethi  jam  limine  in  ipso,  defessum  jacet 
corpus,  pellis  multo  obscurior  evadit,  extrema 
frigescunt,  purpureoque  foedantur  colore, 
haustus  aegre  perficitur,  lingua  rictusque  in¬ 
horrent,  sudores  manant  subfrigidi,  spiritus 
creber  fit  aut  ingens  raroque  coortus,  oculi 
fixi,  cavati,  caligine  offunduntur,  supinus  cu¬ 
bat  aeger,  deorsumque  ad  pedes  subinde  dela- 
bitur,  brachia  et  crura  nudat  et  inaequaliter 

dispergit,  delirat,  balbutit,  mussat,  dentibus 
stridet,  dlth  suspirat,  singultu  laborat,  sopore 
demum  invadente  perit. 

In  febre  vehemente  hujusmodi,  tertio  aut 
quarto  die  solent  interire,  et  quamvis  sympto- 
mata  sub  vespere  exacerbantur,  pene  sine 
uWk  remissione  vera  morbus  incedit ;  inter¬ 
dum  tamen  remissiones  evidentiores  interpo¬ 
siti  sunt,  et  per  paroxysmos  plures  occupat 
febris,  sed  viribus  corporis  magis  ac  magis  in 
diem  fractis,  vi  exacerbationis  tandem  mise¬ 
ros  interimit. 


PROGNOSIS. 

Gutis  arida  et  aspera,  flavedine  cito  tincta, 
vel  maculis  lividis  aut  petechiis  operta  5  lin¬ 
gua  nigra,  horrens  aut  hesitans ;  vox  rauca  vel 
amissa ;  dolor  faucium  et  oesophagi ;  ardor  et 
angor  ventriculi ;  vomitio  materiei  nigrae ;  sitis 

aut  fames  crucians ;  alvus  inflata,  astricta  ; 
urina  suppressa  ;  excrementa  putria  ;  spasmi 
vel  paralysis  crurum  et  brachiorum ;  delirium 
et  sopor  presagia  infausta  recensentur.  In  uni¬ 
versum  tamen  quicquid  sanguinis  congestum 
indicans,  in  extis  precipue  aut  cerebro,  max¬ 
ime  timendum  est. 

Dolores  sensim  recedentes,  nausea  cessans, 
stomachus  potus  patiens,  cutis  e  fusco  speci¬ 
osior  nitescens,  et  somnus  levis  obrepens,  cum 
leni  sudore,  signa  salutis  sunt. 


QU^  APPARENT  QUUM  CADAVER 

SCRUTAMUR. 

Anima  efflata,  corpus  jacet  fuscum,  aliqua¬ 
tenus  lividum,  nigris  maculis  aut  vibicibus 
conspersum,  et  omni  ore  cruorem  atrum  fun¬ 
dens,  brevi  cadaver  totum  livescit,  et  tetrum 
odorem  spirat. 


26 


DE  FEBRE  FLAVA. 


Cadavere  inciso,  patent,  tela  cellulosa  Ser& 
luteo  impleta  ;  ecchymoses  crebri ;  membra- 
na0  cerebri  inflammatae,  inter  se  adherentes 
vel  fibrini  obductae ;  vasa  sanguine  tumida  ; 
cerebrum  ipsum  aliquando  inusitati  durum  et 
albidum  ;  ventriculi  sero  rubido  vel  luteo  ple¬ 
ni  ;  pulmones  sanguine  referti,  et  maculis  livi¬ 
dis  et  vesiculis  gangrenosis  interstincti ;  pleurae 
accensae,  adherescentes ;  nimium  seri  in  peri¬ 
cardio  ;  cor  pallens,  rugosum  et  molle  ;  oeso¬ 
phagus  pelle  nudatus ;  stomachus  aere  disten¬ 
tus,  intus  et  extra  inflammatus,  tunica  ejus 
interior  lacerata,  vel  materie  nigra  obducta ; 
exta  inflammata,  gangrenae  maculas  exhiben¬ 
tia,  et  materiem  nigram  quae  modo  bilis  sed 
saepius  sanguis  esse  videtur,  continentia  ;  tu¬ 
nicae  vesiculae  fellis  crassiores,  corrugatae ;  ve¬ 
sicula  ipsa  bile  nigra  spissi  et  acri  inferta ; 
jecur  tumidum,  aut  pallidum,  aut  fuscum  ; 
omentum  ad  summam  maciem  deductum,  nii 
nisi  vasa  super  tunicas  extenuatas  repentia 

monstrans ;  vesica  urinaria  in  se  contracta, 
intus  inflammata,  et  labibus  gangrenosis  ma¬ 
culata. 

Haec  non  omnia  eodem  cadavere  conspica¬ 
ta,  in  variis  epidemicis  varie  sunt  conjuncta ; 
modo  jecur,  modo  pulmones  afiiciuntur,  ven¬ 
triculus  fer^  semper  laeditur,  et  cerebrum  gra¬ 
vius  pati,  tempestate  aridi  et  calida,  ferunt. 
Pro  diuturnitate  morbi  quoque,  species  mor¬ 
bidae  variant.  Qui  febre  iheunte  perierunt, 
cerebrum  infirmius  habent,  qui  tardius  morti 
succubuerunt  loesiones  potius  extorum  osten¬ 
dunt. 

RATIO  MEDENDI. 

Illud  remedium  potentissimum,  detractio 
sanguinis  maturfe  ac  liberfe  adhibenda  est.  Eo 
articulo  temporis,  quo  algor,  frigorisque  sen¬ 
sus,  a  reactione  vehemente,  calore  ardente,  et 

rubore  vultus  tolluntur,  missio  sanguinis  larga 
non  raro  morbum  tollit,  semperque  symptom¬ 
ata  sequentia  leviora  reddit. 

Sanguis  ex  lata  plaga  manare  debet,  donec 
pulsus  arteriarum  molliter  feriret,  et  aeger  aut 
a  dolore  se  levari  senserit,  aut  languescerit. 
Saepe  optimum  est  arteriam  temporalem  per¬ 
tundere. 

In  hoc  stadio  morbi,  quadraginta  unciae  aut 
plures,  homine  pleno  et  robusto  tut^  et  com¬ 
mode  semel  detrahentur  j  nam  evacuatio  uni¬ 
ca,  copiosa,  parcioribus  repetitis  magis  prodest. 
Si  morbus  autem,  per  dies  aliquos,  aut  etiam 
per  horas  viginti  quatuor  incedere  et  ingrave¬ 
scere  sinitur,  detractio  etiam  modica,  plus  de¬ 
bilitatis  affert,  neque  idem  auxilium  praebet. 

Sanguis  morbo  ingruente  colorem  rubrum, 
floridum  ostendit,  sed  raro  crassamenti  super¬ 
ficiem  crusta  subflavd  obductam  exhibet :  se¬ 
cundo  die  tamen,  tractus  fibrinae  patescunt. 

Si,  sanguine  defluente,  dolores  recedant, 

omen  faustum  praebetur.  Si  redeant,  detrac¬ 
tionem  sanguinis  iterare  oportet,  pro  viribus 
aegri,  vi  et  genere  symptomatum,  efFectoque 
missionis  praegredientis,  et  diuturnitate  morbi. 
Venesectione  tamen  in  primo  insultu  morbi 
liberi  peragenda,  plane  mirum  est,  quantum 
sanguinis  et  quoties  detrahatur,  si  res  poscant. 

Ad  hanc  evacuationem  rect^  agendam,  in¬ 
doles  quoque  epidemici  et  habitus  aegri  con¬ 
siderandi  sunt.  Magis  nonnullis  epidemicis 
quam  aliis  prodest,  et  aegris  quibusdam  qui 
multos  annos  in  regione  torrida  commorati 
sunt,  manifeste  damnosa  esset :  nautis  tamen 
nostris  plerumque  saluti  est. 

Prostratio  virium,  vultus  demissus,  et  pulsus 
oppressus,  qu^  saepe  robustissimis  etiam,  inter 
prima  initia  morbi  haerent,  ne  nos  a  venam 
secando  absterreant.  His  enim,  sanguine  sca¬ 
tente,  pulsus  non  raro  firmior  evadit,  vultus 
serenior  nitet,  et  brevi  tempore,  signa  nuper 
instantia  tanti  debilitatis  evanescunt. 


so 

Si  calor  autem  extorret,  et  sanguis  praeter 
modum  ad  caput  fluit,  absque  ulla  thoracis 
aut  abdominis  afiectione,  aquce  frigidae  affusio 
2egro  multum  prodest. 

Ad  hoc  remedium  rit^  instituendum  tamen, 
intueri  oportet  morbos  tum  temporis  frequen¬ 
tes,  nam  quando  plurimi  gegrorum  inflamma¬ 
tione  pulmonum,  ventriculi,  aut  jecinoris  affi¬ 
ciuntur,  singuli  saepe  videntur,  primo  conspec- 

* 

tu  quorum,  nullus  morbus  localis  percipi  po¬ 
test  :  at  si  adhibeatur  alfusio  aquae  frigidae^ 
quamvis  grata  et  commoda  videatur,  die  prox¬ 
imo,  non  raro,  dolores  laterum,  et  spirandi  dif¬ 
ficultas  venam  incidi  postulant.  Saepenumero 
vero,  usu  scalpelli  conjuncta,  et  rite  ac  cautfe 
peragenda  affusio  frigida  magnum  auxilium 
affert ;  aliquando  ea  sola  morbum  levare  suf¬ 
ficit.  Cutis  spongia  aqui  et  aceto  madida 
fere  semper  tute  extergatur. 

Ad  febrem  sanandam  quae  orta  est  in  nave 
longa,  cujus  ego  fui  medicus,  affusione  felici¬ 
ter  usus  sum,  ut  paucis  memorabo. 

Oram  Africae  per  mensem  legimus,  dein  ad 
Principis  Insulam  sequatori  subjectam  appul. 
Iimus.  Ibi  nautse  qui  in  scapha  versari  solent, 
ad  lignandum  et  aquandum  missi  sunt,  et  post 
paucos  dies  velam  solvimus.  Die  septimd  post¬ 
quam  ab  insula  discesseramus,  nonnulli  febri¬ 
citaverunt.  Postridie  mgrorum  numerus  ad 
duodecem  crevit,  et  pauci  exinde  per  ali(Juot 
dies  tentati  sunt,  ^grotantium  plerique  lig¬ 
narii  fuerant,  et  nullus  praefectorum  in  mor¬ 
bum  incidit,  praeter  eum  qui  lignariis  praefue¬ 
rat. 

Mane,  mihi  ferebatur  nautam  insanire.  Fuit 
juvenis  robustus,  quem  inveni  delirantem,  vul¬ 
tu  summ6  rubore  suffusd,  et  arteriis  valide 
micantibus.  Ei  lectu  strato,  loco  ubi  aura  pu¬ 
rissima  recrearetur,  et  vestimentis  ejus  detrac¬ 
tis,  aquam  e  mari  haustam,  unda  plena  in  eum 
circumfudi.  Multum  commotus  anhelitum 
alte  duxit,  et  pallidus  et  enervis  factus  est. 
Tandem  tamen  desiccatus  et  lectu  positus, 

serenus  evadit,  e  ratione  allocutus  est,  et  bre¬ 
vi  tempore  se  somno  dedit.  Post  horam, 
somnus  calore  et  delirid  redeuntibus  solutus 
est ;  idem  remedium  tamen,  idem  auxilium 
attulit.  Seepe  ed  die  affusio  repetita  fuit,  et 
tres  dies  ope  aqu‘dB  frigidae,  purgantibus  ad¬ 
junctis,  signa  febrilia  fracta  fuere.  Ceteri 
eodem  modo  sanati  sunt,  at  febre  vergente, 
cutis  omnibus  colorem  flavum  imbuit.  Pauci 
quidem  per  hebdomadas  duas  vel  tres,  dolori¬ 
bus  extremitatum  vexabantur,  sed  hoc  attri¬ 
buendum  esset,  ad  affusionem  diutius  quam 
sat,  et  post  quandam  decrescentiam  caloris 
agendam. 

Est  magni,  quam  primum  intestina  e^acu- 
are.  Initio  febris  dum  ventriculus  minus  ir¬ 
ritabilis  est,  ad  hancce  evacuationem  institu¬ 
endam,  portionem  sub-muriatis  hydrargyri  et 
convolvulae  jalapae  administrare  oportet.  Ap¬ 
positi  et  tempestive  detur,  brevi  tempore  post 
detractionem  sanguinis,  et  quando  effecta  hu- 

jus  proxima  discesserint :  multum  quoque  ad¬ 
juvat  clysterem  applicare.  Morbo  pergente, 
alvus  bis,  ter  ve,  quaterve  die  cietur,  ope  sali¬ 
um  neutrorum,  sulphatis  nempe  magnesiae, 
potassae  vel  sodas,  dosibus  fractis,  et  in  aqua 
multa  solutis,  quo  mod6  data,  ea  ventriculus 
plerumque  bene  fert. 

Hepar  in  epidemicis  nonnullis  magnopere 
laborat,  tunc  sub-murias  hydrargyri  aliis  re¬ 
mediis  adjungatur,  et  ne  tempus  frustra  tera¬ 
tur  large  et  crebro  dari  oportet,  ut  saliva  pro¬ 
ritetur. 

Haec  ratio  medendi  confidenter  ac  tempes¬ 
tivi  culta,  creberrimi  exitu  felici  gaudet ;  at 
si  medicina  aut  invalida  aut  dubia,  dies  pri¬ 
mos,  exercitata  fuit,  morbus  vi  infracta  ince¬ 
dit,  et  robore  xgri  labente,  nihil  nobis  restat, 
nisi  contra  indicia  nascentia  contendere. 

Si,  rubore  vultus  et  oculorum  permanente, 
dolor  capitis  in  stadio  secundo  vexat,  pauxil- 

Ium  sanguinis  ope  hirudinum  vel  cucurbitula¬ 
rum  exhauriatur,  et  cervical  aqua  frigida  et 
acetd  madefactum  capiti  raso  imponatur.  So¬ 
pore  invadente,  applicetur  vesicatorium  fronti. 
Si  conditio  stomachi  maxime  irritabilis  adest, 
cum  dolore  aliquam  partem  abdominis  affici¬ 
ente,  sanguisugae  imponantur,  posteaque  vesi- 
cantia.  Thermae  quoque  calida  et  tepidae  et 
clysteres  emollientes  multum  prosunt.  Haus¬ 
tus  effervescens  raro  juvat ;  commodum  ma¬ 
jus  potitur  ex  dato  cochleario  parvulo  lactis, 
vel  lactis  aqui  mixti ;  aut  ex  pauxillo  sagi 
cocti. 

Quando  vires  aegro  admodum  deficiunt,  et 
pulsus  hebescens  aut  formicare  aut  intermit-^ 
tere  incipit,  et  quod  saepe  moribundis  accidit, 
cum  dolores  repenti  recedunt,  parum  profuit 
medicina.  Stimuli  tamen  adhibendi  sunt,  ut, 
julepa  camphorae,  aether,  carbonas  ammonias, 
vel  oleum  terebinthinae  5  tinctura  opii  quoque. 

dosibus  fractis,  auxilium  praestat.  Vinum, 
cerevisia  lupulata  quae  porter  vocatur,  alcohol 
dilutum  vel  quodcunque  appetit  aeger  ei  tri¬ 
buantur  5  primo  quidem  cautius,  et  effectu 
horum  intente  servat6,  ne  corpus  nimis  exci¬ 
tetur.  Siquando  notis  malis  adhuc  persisten¬ 
tibus,  quodpiam  ei  oblatum  vorace  devorat 
aeger,  proximus  esi  exitio. 

Circulatio  in  extremitatibus  languescens 
forsitan  a  sinapismis  excitetur.  Vesicantia 
in  h6c  stadio  ultimo  a  multis  improbantur. 

Si  remedia  exitum  secundum  habeant,  et 
aut  cito  levetur  morbus,  aut  stadiis  ultimis 
inopinate  convalescat  aeger,  vires  reficiantur 
cibo  facili  ad  coquendum,  ^gri  saepe  expe¬ 
tunt  carnes  leniores  et  impune  iis  utuntur,  at¬ 
tamen  non  sine  periculo  copiosus  edunt.  Cin- 
chona  h6c  tempore  rar6  bono  consilio  datur, 
plerumque  gravem  molestiam  ventriculo  af¬ 
fert.  Quassia  excelsa  plus  valet,  attamen,  e^ 

quoqug  prematur^  dat4,  indicia  febrilia  rever¬ 
sa  fuere.  Semper  cavendum  est  ne  alvus  sup¬ 
primatur.  r 

Denique,  in  verbis  Celsi  elegantiss.  ‘‘  Pes¬ 
simum  aegro  coelum  est,  quod  aegrum  facit. 


FINIS. 


